เรื่องร้องเรียน (ร้องเรียน,เสียงรบกวน) วันที่ 2023-08-17 01:51:23 — แขวงบางขุนนนท์ เขตบางกอกน้อย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032501
ขอให้แก้ไขปัญหาเสียงดังรบกวนจากการเปิดเพลง ผ่านเครื่องขยายเสียง และการแสดงดนตรี บริเวณร้านจำหน่ายอาหาร ชื่อร้าน....... สาขาปิ่นเกล้า (ไม่ทราบเลขที่ตั้ง) ซอยสมเด็จพระปิ่นเกล้า 13  แขวงอรุณอมรินทร์ เขตบางกอกน้อย กรุงเทพมหานคร จุดสังเกตร้านดังกล่าวจะตั้งอยู่บริเวณปากซอยสมเด็จพระปิ่นเกล้า 13 และอยู่ฝั่งตรงข้ามโรงแรมยักษ์เฮ้าส์ เนื่องจากผู้ร้องแจ้งว่าร้านดังกล่าวเปิดเป็นร้านจำหน่ายอาหาร และจำหน่ายเครื่องดื่มแอลกอฮอล์ ซึ่งภายในร้านจะมีการเปิดเพลงจากเครื่องขยายเสียง และมีการแสดงดนตรี ส่งเสียงดังรบกวน ตั้งแต่เวลาประมาณ 22.00-02.00 น. หากวันใดที่มีนักร้องหรือนักดนตรีที่มีชื่อเสียงมาทำการแสดงฯ จะมีเสียงดังจนถึงช่วงเวลาประมาณ 03.00 น. และหากตรงกับวันพระ จะมีการเปิดเพลง และแสดงดนตรี ตั้งแต่ช่วงเวลาประมาณ 24.00 น. เป็นต้นไป ส่งผลให้ผู้ร้องได้รับความเดือดร้อนเป็นอย่างมาก ประสบปัญหามาเป็นระยะเวลาประมาณเกือบ 2 เดือน จึงประสงค์ให้หน่วยงานที่เกี่ยวข้องแก้ไขปัญหา เพื่อบรรเทาความเดือดร้อนให้แก่ผู้ร้องต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata